Nafarroako Parlamentuko Mahaiak, 2019ko irailaren 23an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko interpelazioa, Foruzaingo-ereduaren arloko ildo orokorrei buruzkoa.

**2.** Interpelazio hori Osoko Bilkuran izapidetzea.

**3.** Nafarroako Parlamentuko Aldizkari Ofizialean argitara dadin agintzea.

Iruñean, 2019ko irailaren 23an

Lehendakaria: Unai Hualde Iglesias

INTERPELAZIOAREN TESTUA

EH Bildu Nafarroa talde parlamentarioari atxikitako foru parlamentari Adolfo Araiz Flamarique jaunak, Legebiltzarreko Erregelamendu indardunean ezarritakoaren babesean, Nafarroako Gobernuari zuzendutako interpelazio hau aurkezten du, Osoko Bilkuran eztabaidatzeko.

Gobernuaren jarduna babesten duten lau indar politikoek sinatutako legegintza-akordioan jasota ageri da urgentziazkoa dela Barne politikaren arloan Foruzaingoa “antolatzeko eta modernizatzeko plan estrategiko berri bat taxutzea”.

Remírez kontseilariak, Parlamentuko kasuko batzordean eginiko agerraldian, ez zuen zehaztu zer eredu aldezten duen Gobernuak Foruzaingoarentzat, talde parlamentario honek horri buruz galdetu zion arren.

Horregatik guztiagatik, Nafarroako Gobernuari interpelazio hau aurkezten diogu, Osoko Bilkuran azal dezan zeintzuk diren Gobernuaren ildo nagusiak Foruzaingoarentzako eredua dela eta.

Iruñean, 2019ko irailaren 19an

Foru parlamentaria: Adolfo Araiz Flamarique